กรุงศรีจูงเงินติดล้อ บุก‘เขมร-เวียดนาม’
กรุงศรี คอนซูมเมอร์ จูงมือเงินติดล้อ-ออโต้ ขยายฐานรายย่อยกัมพูชา-เวียดนาม
23 ธ.ค. 2558

กรุงศรี คอนซูมเมอร์ จูงมือเงินติดล้อ-ออโต้ ขยายฐานรายย่อยกัมพูชา-เวียดนาม 
นายฐากร ปิยะพันธ์ กรรมการผู้จัดการ บริษัท อยุธยา แคปปิตอล เซอร์วิสเซส (กรุงศรี คอนซูมเมอร์) เปิดเผยว่า ปี 2559 ตั้งเป้าขยายธุรกิจประเทศเพื่อนบ้านอีก 2 ตลาด คือ กัมพูชา และเวียดนาม ในรูปแบบบริษัทร่วมทุน (จอยท์เวนเจอร์) ล่าสุดอยู่ระหว่างการพูดคุยกับพันธมิตรที่สนใจร่วมทุน 
สำหรับผลการศึกษาตลาดและผลิตภัณฑ์ที่เหมาะสม ในกัมพูชาจะเริ่มที่รถจักรยานยนต์ สินเชื่อผ่อนชำระ และสินเชื่อบุคคลก่อน จากนั้นจึงจะบุกรถยนต์และบัตรเครดิต ขณะที่ตลาดเวียดนามค่อนข้างพร้อมกว่า สามารถบุกได้ทุกผลิตภัณฑ์รายย่อยที่มี แต่การแข่งขันจะรุนแรงกว่ากัมพูชา โดยเฉพาะคู่แข่งที่่เป็นธนาคารต่างชาติ
“บางประเทศจะนำไมโครไฟแนนซ์ไปเปิดตลาดด้วย โดยกรุงศรี คอนซูมเมอร์ จะจับมือกับกรุงศรี ออโต้ และซีเอฟจี เซอร์วิส หรือศรีสวัสดิ์ เงินติดล้อไปด้วยกัน” นายฐากร กล่าว
สำหรับลาวที่เปิดธุรกิจมา 2 ปี พบว่า สินเชื่อผ่อนชำระผ่านเฟิร์สช้อยส์ดีกว่าแผนที่วางไว้ และระยะต่อไปจะมีการขยายสาขาเพิ่ม